**“Efikasnost rane fizioterapije kod pacijenata poslije operacije srca i abdomena na odjelu za intenzivno liječenje u SBKB “Filip Vtori ”, Skoplje – prikaz slučaja**

Dipl. Ft. N. Veljanoski¹; D-r. T. Anđuševa²; Dipl. Ft. B. Arsov¹; Dipl. Ft. O. Dimitrov¹; D-r. M. Klinčeva³; Akademik D-r. Ž. Mitrev

Specijalna bolnica za kirurške bolesti “Filip Vtori” , Skoplje, R. Makedonija

1.Odjel fizikalne medicine i rehabilitacije 2. Odjel za intenzivno liječenje 3.Odjeljenje za kardiologiju 4. Operacijski blok

**Uvod:** Zbog narušenog integriteta sternalne kosti i abdominalne muskulature poslije operacije srca i abdomena,svi mobilizacijski postupci su otežani zbog boli i smanjenja mišićnog tonusa.

**Cilj:** Da se prikažu efekti rane fizioterapije kod pacijenata sa kombiniranim kardiokirurškim i abdominalnim intervencijama na odjelu za intenzivno liječenje u SBKB “Filip Vtori”, Skoplje.

**Prikaz slučaja:** Pacijent od 68 godina je primljen u našu bolnicu za elektivnu kardiokiruršku intervenciju (ACBP i Rekonstrukcija i dekalcifikacija aortne valvule).Ekstubiran je nakon 18 sati, započeta je respiratorna terapija uz odgovarajuće položaje u postelji, prva mobilizacija je sprovedena poslije 24 sati nakon operacije.Tijekom 13 dana poslije operacije produženo je sa intenzivnom fizioterapijom po protokolima i standardima naše ustanove, i pacijent je osposobljen za samostalno obavljanje životnih aktivnosti. Zbog nagle pojave melene i redukcije hemoglobina dolazi do hitne abdominalne operacije – Sutura ulceris,Gastro-entero et entero-enteroanastomosis.Pacijent je poslije druge operacije ekstubiran prvog posoperativnog dana, te je započeta intenzivna respiratorna terapija i mobilizacijski postupci do ivice kreveta.U narednom postoperativnom period u terapiju su uključeni i statički bicikl, aktivno potpomognute vježbe za gornje i dolnje ekstremitete, funkcionalna magnetna stimulacija kao i vertikalizacija i pješačenje sa pomagalom.Sve procedure izvodile su se dva puta na dan. Prije svake mobilizacije apliciran je abdominalni pojas.Pet dana nakon abdominalne operacije dolazi do naglog unutrašnjeg krvarenja i pacijent je podvrgnut na Gastrotomiju.Pacijent je ekstubiran u operacionoj sali, te je produžena respiratornai I fizikalna terapija istim intenzitetom.Sedmog postoperativnog dana je izvađen abdominalni dren, te su mobilizacije intenzivirane.

**Rezultati:**Poslijekardiokirurškog tretmana i dvije abdominalne operacije pacijent je osposobljen za samostalnoobavljanje životnih aktivnosti i po testu funkcionalne nezavisnosti (FIM - test) ocijenjen ocjenom 5.

**Zaključak:**Intenzivna i rana fizio i respiratorna terapija sprovedena u jedinici za intenzivno liječenje kod pacijenata sa kombinovanim kardiokirurškim i abdominalnim intervencijama smanjuje boravak u bolnici, poboljšava kvalitetu života i samostalnost u svakodnevnim životnim aktivnostima,te poboljšava psihičko stanje pacijenata.

**Ključne riječi:** rana fizioterapija, jedinica za intenzivno liječenje,kardiokirurška i abdominalna operacija